Донбасс дахь дайн

**Донбасс дахь дайн** () — 2014 онд Украины зүүн нутагт болж байгаа, украины орос гаралтай иргэд болон украины армийн хооронд болж байгаа дайн. Энэ иргэний дайны галд украин цэргийн 1200, орос үндэстний 15000 орчим иргэн амь үрэгдсэн юм.

## Нөхцөл байдал
2014 оны 3 сард Орсууд Украины Крымыг булаан авсан нь дэлхий нийтийн дургүйцэл эсэргүүцлийг төрүүлж, барууны улсууд Оросын эсрэг хориг арга хэмжээ авахад хүргэсэн юм. Дараа нь оросууд Украины Зүүн бүс нутгийг довтолж Харьков, Донецк, Славянск гэсэн гол хотуудад салан тусгаарлах үймээнүүдийг системтэйгээр зохион байгуулж, хэдэн мянган иргэний аминд хүрээд байна. Орос улс зүүн Украинд террорист байгууллага «Шинэ Орос-ыг» үүсгэн байгуулсан байна. Шинэ Орос гэгч байгууллага нь Украины эсрэг террорист үйл ажиллагааг янз бүрийн хэлбэрээр явуулж байна.

## Үйл явдал 
* 2014 оны Дөрөвдүгээр сар: салан тусгаарлагчид Луганск, Донецкийг болон Харьков эзлэв. Дөрөвдүгээр сарын 7 — Салан тусгаарлагчдын эсрэг үйл ажиллагааг эхлүүлснийг мэдэгдэв. Дөрөвдүгээр сарын 8 — Харьков чөлөөлөв. Салан тусгаарлагчдад эзлэгдсэн: Енакиево, Макеевка, Мариуполь, Горловка, Харцызск, Ждановка, Кировское, Новоазовск, Северск, Комсомольское болон Старобешево.
* 2014 оны Тавдугаар сар: Салан тусгаарлагчид Красноармейск болон Родинскоег довтолжээ. Тавдугаар сарын 11 — Донецк болон Луганскийн хараат бус байдлын талаар санал асуулга нь хуурамчаар бичсэн. Волноваха байлдаанд 18 украин иргэн амь үрэгдэв.
* 2014 оны Зургадугаар сар: байлдаан, түр эвлэрэл.
* 2014 оны Долдугаар сар: Славянск, Краматорск, Дружковка, Константиновка, Артёмовск, Северск, Рубежное, Дзержинск, Северодонецк, Лисичанск болон Кировскийг чөлөөлөв. Алан хядагчид Malaysia Airlines-ын нисэх онгоцыг буудаж унагав.
* 2014 оны Наймдугаар сар: Красногоровка болон Старомихайловкаг чөлөөлөв. Саур-Могила байлдаан, Украины цэргийн ялалт. Луганск болон Донецк төлөө тулаан. ОХУ-ын Ерөнхийлөгч В.Путин  наймдугаар сарын 26-нд Гаалийн Холбооны гишүүн улсуудын удирдагчдын хамтаар Украины Ерөнхийлөгч Петро Порошенкотой уулзана гэж Кремлийн хэвлэлийн алба мэдээлжээ.
* 2014 оны Есдүгээр сар: ОХУ-ын цэргийн довтолгоо.

## Эдийн засгийн дайн 
ОХУ-ын Украинд өрнүүлж байгаа террорист дайны эсрэг Европын холбоо эдийн засгийн шат дараалсан хориг арга хэмжээнүүд авч эхэлсэн юм. 2014 оны зунаас ОХУ нь Украины бүх төрлийн хөдөө аж ахуйн бараанд хориг тавьснаас болж хоёр талд маш олон төрлийн эдийн засгийн хүндрэлүүд үүсч эхэлжээ. 2014 оны 7 сард Европын хориг эхэлсний дараахан Орост хэд хэдэн томоохон аялал жуулчлалын компани ба авиа компани дампуурлаа. Мөн ОХУ зөрүүлээд 10 тэрбум орчим еврогийн барууны хүнсний бараанд хориг тавьжээ.

Европын хоригийн хамгийн том хохирогчоор тодорсон ОХУ-ын Роснефть компани шууд санхүүгийн хүндрэлд орж улсынхаа Баялгийн сангаас 1,5 их наяд рубль (42 тэрбум ам.дол) нэхсэн боловч засгийн газар нь татгалзжээ. Роснефть компани нь ОХУ-ын газрын тосны нийт үйлдвэрлэлийн 40%-ийг нийлүүлдэг.

ОХУ нь удахгүй Европын орнуудын авиа компаниудыг газар нутаг дээгүүрээ онгоц дайрч өнгөрүүлэхийг хориглох талаар авч хэлэлцэж байна. Хүйтэн дайны үед барууны иргэний онгоцууд Азийн том хотууд орохдоо Орсын газрыг тойрч маш даялж ойрх дорнодод замдаа бууж түлшээ цэнэглээд Ази ордог байсан нь маш цаг алддаг тээвэрлэлт байсан юм.

2014 оны дундаас дэлхийн газрын тосны үнэ хурдтай унаж, түүнтэй уялдан Орос рублийн ханш огцом унаж эхэлж 12 сарын эхээр нийт оны дүнгээрээ рубль нь ам.долларын эсрэг 45% унажээ. Мөн 12 сард Оросын төв банк гол хүүг 10%-аас огцом өсгөж 17%-д хүргэж рублийн ханш уналтыг сааруулах арга хэмжээ авчээ. 

## Эшлэл 
Ангилал:Дорнод Украин дахь дайн
Ангилал:2014 оны зөрчилдөөн
Ангилал:2015 оны зөрчилдөөн
Ангилал:Зэвсэгт мөргөлдөөн
Ангилал:21-р зууны дайн
Ангилал:Европын дайн
Ангилал:ЗХУ-ын дараах зөрчилдөөн
Ангилал:Төлөөллийн дайн